Document ID: /roh_data/filtered/fineweb-2-filterrobots_roh.jsonl.gz/25534

Sco quai che Luzi Schutz, il president communal da Bravuogn Filisur, ha ditg envers RTR haja el chapientscha che la societad da tir vul mantegnair ses stan da sajettar a Bravuogn. Da l’autra vart è el da l’opiniun che l’uniun pudess surviver era sch’ella stuess en l’avegnir ir a Surava a sajettar. Ins veglia anc quest onn savair sch’ins veglia sanar il stan da tir a Surava u sch’ins veglia sa participar vi dal stan a Surava.
Tenor in’offerta da l’uniun d’interess Stan da tir regiunal Crappa Naira pudess Bravuogn sa participar a Surava per ina pauschala da radund 18’000 francs. La sanaziun dal stan da tir a Bravuogn custass probabel dapli che 60’000 francs, ha ditg il president communal da Bravuogn Filisur, senza da sa referir sin cifras definitivas.
RR actualitad 08:00